**PROIECT**

**CONTRACT DE ASOCIERE IN PARTICIPATIE**

**I.PARTILE CONTRACTANTE**

1. **MUNICIPIUL TIRGU-MURES** , prin Consiliul Local al Municipiului Tirgu-Mures cu sediul in Tirgu-Mures, Piata Victoriei, nr.3, reprezentat prin dr.Dorin Florea, in calitate de primar si ec.Naznean Ana in calitate de director economic

Si

2. **FUNDATIA TIRGU-MURES ZOO**, CIF 36098989, cu sediul in Tirgu-Mures, str. Verii nr.57, jud. Mures, reprezentata prin ing.Gorea Horatiu in calitate de presedinte.

**II.OBIECTUL CONTRACTULUI**

Asocierea are ca scop asigurarea functionarii Gradinii Zoologice Tirgu-Mures in conditii optime, in conformitate cu prevederile si indrumarile Uniunii Europene si dezvoltarea acesteia pana la atingerea standardelor europene si internationale.

**III.DURATA CONTRACTULUI**

**A**) Prezentul contract se incheie pe o perioada de 30 de ani incepand cu data semnarii contractului, contractul se prelungeste pe o perioada similara, fie in mod expres, fie in mod automat daca nu exista notificarea contrara prealabila inainte cu 1 an de zile de la expirarea acestuia.

**B)** Data de inceput a activitatii va fi data semnarii contractului.

**IV. ACTIVITATILE DESFASURATE**

- Protejarea faunei sălbatice şi conservarea biodiversităţii;

-Asigurarea de personal specializat, crearea condiţiilor pentru creşterea, întreţinerea şi reproducerea animalelor sălbatice şi domestice cu scopul expunerii pentru vizitatori și nu numai.

- Promovarea educării şi a sensibilizării publicului cu privire la conservarea biodiversităţii, în special prin oferirea de informaţii referitoare la speciile expuse şi la habitatele naturale.

- Participarea la activităţi de cercetare care sporesc beneficiile pentru conservarea speciilor şi/sau de formare a cunoştinţelor de conservare relevante, precum şi/sau la schimburi de informaţii referitoare la conservarea speciilor şi/sau , acolo unde este cazul, la înmulţirea în captivitate, repopularea ori reproducerea speciilor în mediu natural.

- Crearea unui cadru cât mai plăcut de recreere pentru vizitatori, personal și animalele din colectie.

- Organizarea unor manifestări în vederea colectării de fonduri pentru atingerea scopului propus.

- Stabilirea şi menţinerea relaţiilor de colaborare cu organizaţii din ţară şi străinătate, cu scop asemănător,sau cu alte persoane.

- Colaborarea cu autorităţile locale, mass-media şi diverse publicaţii din ţară şi din strainătate, pentru mediatizarea activităţii Fundaţiei ; oameni de afaceri şi organizaţii similare în vederea obţinerii rezultatelor propuse.

- Solicitarea sprijinului şi colaborarea cu organele de presă pentru publicarea anunţurilor referitoare la promovarea imaginii şi activitatiilor Fundaţiei.

- Elaborarea unor proiecte în vederea obţinerii de finanţări din partea Uniunii Europene, finanţări din ţară cât şi din străinătate, pentru atingerea scopului si obiectivelor propuse, la care Municipiul Tirgu-Mures se obliga sa acorde tot sprijinul pentru realizarea lor, dezvoltarea, reamenajarea structuriilor existente. (studii de fezabilitate, autorizatii si cofinantare)

- Administrarea Gradinii Zoologice Tg-Mures si a tuturor activitatilor adiacente.

**V. APORTUL PARTILOR LA ASOCIEREA IN PARTICIPATIE**

**1.** Municipiul Tirgu-Mures se oblige sa puna la dispozitia asocierii imobilele, mijloacele fixe si obiectele de inventar aferente desfasurarii activitatii Gradinii Zoologice dupa cum urmeaza:

- terenuri si constructii conform CF 126668 si lista mijloacelor fixe proprietate publica (anexa 1 la contract)

- mijloacele fixe proprietate privata ( anexa 2 la contract)

- obiectele de inventar, inclusiv toate animalele din gradina zoologica

Obiectele de inventar si mijloacele fixe proprietate privata se transmit in patrimoniul administratorului asocierii din data semnarii contractului si se evidentiaza de acesta.

**2.** Fundatia Tirgu-Mures Zoo participa la asociere cu personal propriu calificat si necalificat avand cunostintele necesare in domeniu pentru desfasurarea activitatii si asigurarea managementului adecvat.

**VI. CONDITII DE ADMINISTRARE**

Administrarea asocierii este asigurata de Fundatia Tirgu-Mures Zoo, asociat participant (secundar) fiind Municipiul Tirgu-Mures .

Aceasta asociere in participatie nu are personalitatea juridica. Fiecare membru asociat se poate obliga fata de terti numai in nume propriu.

Asocierea in participatie convenita prin prezentul contract isi va desfasura activitatea dupa urmatorul principiu:

* Sprijin reciproc si prioritate in realizarea activitatii propuse la asociere.

**VII.EVIDENTA CONTABILA**

Se tine conform legislatiei in vigoare, privind asocierile in participatie.

**VIII. MODALITATEA DE IMPARTIRE A REZULTATELOR ACTIVITATILOR COMUNE DESFASURATE**

Procentul de coparticipare la asociere este determinat in felul urmator:

50% Fundatia Tirgu-Mures Zoo

50% Municipiul Tirgu-Mures

Avand in vedere actul de infiintare a Fundatiei Tirgu-Mures Zoo , Municipiul Tirgu-Mures se obliga ca partea de profit sa fie considerat sprijin financiar.

Dreptul de proprietate a noilor constructii care se vor realiza, revine administratorului asocierii.

**IX. RASPUNDEREA PARTILOR**

 In relatiile cu tertii, raspunderea pentru obligatiile asumate revine partii care

s-a obligat.

Prezentul inscris serveste interesul comun al partilor care se oblige sa-l execute intocmai si intrutotul cu buna-credinta, sinceritate si seriozitate.

Nici o parte nu poate modifica unilateral prezentul contract. Modificarea poate fi facuta cu acordul expres al partilor.

**X. FORTA MAJORA SI CAZUL FORTUIT**

Forta majora exonereaza partile contractante de indeplinirea obligatiilor asumate prin prezentul Contract, pe toata perioada in care actioneaza aceasta.

Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si de a lua orice masuri care ii stau la dispozitie, in vederea limitarii consecintelor.

Orice notificare scrisa pe care oricare dintre parti o adreseaza celeilalte referitoare la derularea prezentului Contract va fi transmisa la adresele mai sus mentionate ale partilor. Daca notificarea se face prin posta, ea se va face prin scrisoare recomandata cu confirmare de primire si se considera primita de destinatar la data mentionata de oficiul postal prin confirmare. Daca notificarea se trimite prin fax, ea se considera primita in prima zi lucratoare ce urmeaza celei din care dateaza dovada transmiterii faxului catre partea notificata. Notificarile verbale nu se vor lua in considerare de catre parti, daca nu sunt confirmate print-una din modalitatile de mai sus.

Prevederile prezentului contract se completeaza cu dipozitiile legale in materie.

Rezilierea sau modificarea clauzelor prezentului Contract se poate face doar prin acordul scris al ambelor parti.

**XI. LITIGII**

Conflictele sau litigiile ivite in derularea prezentului Contract se solutioneaza pe cale amiabila, iar in cazul in care acest fapt nu este posibil, partile se vor adresa instantei competente.

Fac parte integranta din prezentul contract anexele 1 si 2.

Contractul a fost incheiat astazi………………,in 2 exemplare originale, cate unul pentru fiecare parte.

 **ASOCIAT ASOCIAT**

 **FUNDATIA Tirgu-Mures ZOO** **MUNICIPIUL TIRGU MURES**

 Prin reprezentanta legala, Prin reprezentanta legala,